Το ***Transformers One*** είναι επερχόμενη Αμερικανική ταινία κινουμένων σχεδίων επιστημονικής φαντασίας που βασίζεται στη σειρά παιχνιδιών *Transformers* της Hasbro. Αποτελεί την όγδοη ταινία της σειράς ταινιών *Transformers*, πρίκουελ των *Bumblebee* (2018) και *Transformers: Η Εξέγερση των Θηρίων* (2023) και την τρίτη ταινία της σειράς επανεκκίνησης. Σε σκηνοθεσία Τζος Κούλεϊ και σενάριο Άντριου Μπάρερ, Γκαμπριέλ Φερράρι, Στιβ Ντέσμοντ και Μάικλ Σέρμαν, πρωταγωνιστούν οι φωνές των Κρις Χέμσγουορθ, Μπράιαν Ταϊρί Χένρι, Σκάρλετ Γιόχανσον, Κίγκαν-Μάικλ Κι, Τζον Χαμ, Λόρενς Φίσμπερν και Στιβ Μπουσέμι. Η ταινία περιγράφεται ως «ιστορία προέλευσης» τοποθετούμενη στον πλανήτη Σάιμπερτρον και επικεντρωμένη στη σχέση των χαρακτήρων Optimus Prime και Megatron.

Τον Μάρτιο του 2015, μετά από την κυκλοφορία του *Transformers 4: Εποχή Αφανισμού* (2014), η Paramount Pictures ανέθεσε στον Ακίβα Γκόλντσμαν να συνεργαστεί με τους Μάικλ Μπέι, Στίβεν Σπίλμπεργκ και Λορέντζο ντι Μποναβεντούρα στο να δημιουργηθούν νέες ιδέες για μελλοντικές ταινίες *Transformers*. Τον Μάιο άρχισε να σχεδιάζεται ένα πρίκουελ κινουμένων σχεδίων τοποθετούμενο στον Σάιμπερτρον, με τους Μπάρερ και Φερράρι να είναι οι σεναριογράφοι. Η ταινία ανακοινώθηκε τον Αύγουστο του 2017 και τον Απρίλιο του 2020 προσλήφθηκε ο Κούλεϊ ως σκηνοθέτης. Ο τίτλος και το καστ ανακοινώθηκαν τον Απρίλιο του 2023, με τα κινούμενα σχέδια να παρέχονται από την Industrial Light & Magic, η οποία προηγουμένως δούλεψε στο *Bumblebee*.

Το *Transformers One* είναι προγραμματισμένο να κυκλοφορήσει στις κινηματογραφικές αίθουσες των Ηνωμένων Πολιτειών Αμερικής στις 20 Σεπτεμβρίου 2024, σε διανομή Paramount Pictures.

Σύνοψη
------

Η ταινία περιγράφεται ως «ιστορία προέλευσης» τοποθετούμενη στον πλανήτη Σάιμπερτρον και επικεντρωμένη στη σχέση των χαρακτήρων Optimus Prime και Megatron, οι οποίοι από από κολλητοί φίλοι έγιναν ορκισμένοι φίλοι και στην προέλευση του πολέμου των Autobots και των Decepticons.

Ηθοποιοί και χαρακτήρες
-----------------------

* Κρις Χέμσγουορθ ως Orion Pax / Optimus Prime
* Μπράιαν Ταϊρί Χένρι ως D-16 / Megatron
* Σκάρλετ Γιόχανσον ως Elita-1
* Κίγκαν-Μάικλ Κι ως B-127 / Bumblebee
* Τζον Χαμ ως Sentinel Prime
* Λόρενς Φίσμπερν ως Alpha Trion

Παραπομπές
----------

1. ↑  Jr, Mike Fleming (30 Απριλίου 2020). «Animated 'Transformers' Prequel Activated; 'Toy Story 4's Josh Cooley To Direct For Hasbro/eOne & Paramount». *Deadline* (στα Αγγλικά). Ανακτήθηκε στις 18 Απριλίου 2024.
2. 1 2 3 4 5 6  Rubin, Rebecca (27 Απριλίου 2023). «'Transformers' Animated Prequel Sets Chris Hemsworth, Scarlett Johansson and More Voice Cast». *Variety* (στα Αγγλικά). Ανακτήθηκε στις 18 Απριλίου 2024.
3. ↑  O'Rourke, Ryan (7 Ιουνίου 2023). «'Transformers One' Producer Is Hyped for Chris Hemsworth's Optimus Prime». *Collider* (στα Αγγλικά). Ανακτήθηκε στις 18 Απριλίου 2024.
4. ↑  «Lorenzo di Bonaventura Teases Upcoming Film 'Transformers: One': "It's Something I've Wanted To Do For A Long Time" (Exclusive)». *One Take News* (στα Αγγλικά). 20 Ιουλίου 2023. Ανακτήθηκε στις 18 Απριλίου 2024.

Εξωτερικοί σύνδεσμοι
--------------------

* Επίσημος ιστότοπος
* *Transformers One*   στην IMDb

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σειρά ταινιών Transformers |
| --- |
|  |
| Ταινίες | 
* *Transformers*
* *Transformers: Η Εκδίκηση των Ηττημένων*
* *Transformers 3*
* *Transformers: Εποχή Αφανισμού*
* *Transformers: Ο Τελευταίος Ιππότης*
* *Bumblebee*
* *Transformers: Η Εξέγερση των Θηρίων*
* *Transformers One"*
 |
|  |
| Βιντεοπαιχνίδια | 
* *The Game*
* *Revenge of the Fallen*
* *Dark of the Moon*
* *Human Alliance*
* *Rise of the Dark Spark*
 |

 |